# data[].attributes.headline
LASTEAIAPERE KINKIS Ida-Viru Keskhaigla LASTEOSAKONNALE OMATEHTUD LUULERAAMATUD, KÜÜNLAD JA MAIUSTUSED

# data[].attributes.subject
LASTEAIAPERE KINKIS Ida-Viru Keskhaigla LASTEOSAKONNALE OMATEHTUD LUULERAAMATUD, KÜÜNLAD JA MAIUSTUSED

# data[].attributes.body
Käes on jõuluaeg, imedeaeg - aeg märgata. Heategevus on saanud meie lasteaias traditsiooniks, mille eesmärgiks on lastele õpetada märkama end ümbritsevat ja sellest hoolima.  Käesoleval aastal otsustas meie armas Illuka lasteaiapere kinkida enda valmistatud kingitused Ida-Viru keskhaigla laste osakonnale, rõõmustamaks lapsi, kes veedavad jõulud haiglas.
Ühisel arutlusel ja otsusel valmistati lastele luule-ja värviraamatud ning personalile isetehtud küünlad ja juba sügisel lasteaias kuivatatud õunakrõpsud.

Selleks, et heategu sündida saaks, kaasasime juba varakult meie plaani ka lapsevanemad. Nende abiga kogusime kokku vanad küünlajäägid, millest iga rühm sai taaskasutusena kokku sulatada uued küünlad. Lastele oli see protsess uus kogemus. Ka luule-ja värvipildiraamatud valmisid koostöös lapsevanematega. Lapsed koos vanematega joonistasid raamatusse värvimiseks pildi, millele oli juurde mõeldud vahva omanäoline luuletus. Suur tänu teile kallid lapsevanemad , kes olid valmis kaasa lööma.

Kui küünlad valatud, raamatud köidetud, algas usin pakkimine, et kõik jõuludeks valmis saada. Kogu lasteaiapere panustas heategevusesse vastavalt vanusele ja oskustele.

21.detsembril andis lasteaiapoolse kingituse haigla lasteosakonnale üle direktor Anneli Bogens.

# data[].attributes.headline
NAERUPALLID PANID ÜLES LÕBUSA PÄKAPIKUPERE NÄITUSE

# data[].attributes.subject
NAERUPALLID PANID ÜLES LÕBUSA PÄKAPIKUPERE NÄITUSE

# data[].attributes.body
Päkapikud on jõuluaja lahutamatu osa. Sellega seoses tuli mõte korraldada Naerupallide rühma päkapikkude näitus.
Näitus on eksponeeritud lasteaia fuajees, et lapsevanematel  oleks õhtul majja tulles samuti hea päkapikkudega kohtuda.

# data[].attributes.body
Musirullid avasid oma rühmas jõulukohviku. Ühiselt kaunistati kohvik ning päkapikkude abiga sai kohvikusse väga palju maitsvat ja isuäratavat kaupa. Avamine oli ka ikka nagu päriselt- Olivia ja Marcus lõikasid läbi punase lindi ja taustaks kõlas ilus jõulumuusika. Ostlemine käis ikka päris rahaga ja kohal oli ka reporter "Kõps"😉, kes tegi külalistega intervjuud.

# data[].attributes.body
Sel aastal on lund nii palju, et soovisime onu Jüril aidata lund lükata. Saime aru, et oleme mängimises palju tublimad kui töö tegemises.  Loodetavasti tegime Jüril tuju rõõmsamaks. Järgmine aasta oleme palju tublimad!

# data[].attributes.body
Jõulukuu on heateo kuu.
Vaja mõelda midagi suurt.
Uurime ja arutame,
pakume ja vaidleme,
kuniks välja mõtleme.
Saime kätte, teeme ära,
köögis selle heateo.
Aitasime sööklapere.
Kõigega, mida oskasime.
Kogu teise klassi kamp
kattis lauda, lõikas leiba,
kallas piima, tassis lauda.
Ljuda keetis kartulid,
lapsed selle pudruks lõid,
keerasid ja väntasid
täpselt nii nagu jaksasid.
Mõni oodata ei jõudnud,
millal küll on tema kord!
Kõik ju tahtsid proovida.
„HEATEGU!“ õpetaja toonitas.
Ei logeleda köögis lastud.
Kõik toimetasid jalad rakkus.
Kui lauad kaetud, sööjad kohal,
sai rõõmu tunda teine klass.
Oli täidetud me heateo tass.
Ja ühiselt me soovime:
„Häid pühi kogu koolile!“

Karin Tartlan

# data[].attributes.attachment_link.title
6.klassi arutlus tõestamaks, et päkapikud on ikka olemas

# data[].attributes.headline
3.kl KINKIS OMATEHTUD PUSLED MUSIRULLIDE RÜHMALE

# data[].attributes.subject
3.kl KINKIS OMATEHTUD PUSLED MUSIRULLIDE RÜHMALE

# data[].attributes.body
Jõuluajal aidatakse ikka endast nõrgemaid, väiksemaid, nooremaid... Kolmanda klassi õpilased otsustasid abistada lasteaia Musirulli rühma lapsi ja õpetajaid õppetöös. Selleks meisterdati 20 Eesti metsloomade puslet, mis kenasti kaunistatud kilekotikestesse pakiti, lisaks magus komm esimesele pusle kokkupanijale. Neljapäeval, 16.detsembril külastasimegi Musirullide rühma ning andsime oma kingituse neile üle.
Soovisime neile head õppimist, rõõmsat jõulupidu ja lahket jõuluvana!

# data[].attributes.body
4. klassi õpilased sooritasid oma heateo lasteaias. Käisime hommikul lasteaia saalis ning ehitasime lastele liikumisradu. Meid külastasid kõik kolm rühma ning rada tuli kohandada vastavalt sellele, kui suured ja osavad lapsed parasjagu meid külastasid. Meil kõigil oli üks väga tore ja sportlik hommikupoolik.

# data[].attributes.headline
HEATEGU KÖÖGIS - DIREKTOR JA LAILY-LIISI EMA ASENDASID HAIGESTUNUD TÖÖTAJAID

# data[].attributes.subject
HEATEGU KÖÖGIS - DIREKTOR JA LAILY-LIISI EMA ASENDASID HAIGESTUNUD TÖÖTAJAID

# data[].attributes.body
Illuka Kooli söökla köögis jäid üheaegselt haigeks nii köögitööline Kerstin kui ka abikokk Kairi. Kokk Ljuda oli päris mures, kuidas laste söögid valmis saame. Eriti oli abi tarvis neljapäeval, kui lisaks laste söögile oli kokatädi lubanud küpsetada juustusaiakesi ja kaneelikukleid lasteaia jõulupeole.
Õnneks tulid appi Laily-Liisi ema ja direktor Anneli.
Laily-Liisi ema valmistas teisipäeval suppi ja magustoitu. Direktor Anneli abil said neljapäeval lasteaia jõulupeoks ahju 200 saiakest ning muuseas valmis ka lõhesupp.

# data[].attributes.attachment_caption
Kõigist rõõmudest ja hingeväärtustest on kõige suurem väärtus headus. (Francis Bacon)

# data[].attributes.headline
7., 7a., 6a. kl ÕPILASED AITASID LASTEAIA ÕUEALA JÕULUPEOKS KORDA SEADA

# data[].attributes.subject
7., 7a., 6a. kl ÕPILASED AITASID LASTEAIA ÕUEALA JÕULUPEOKS KORDA SEADA

# data[].attributes.body
Heategu, see on üks meeletult mõnus tegu, mille sa saadad korda, et kedagi aidata. Pärast seda tekib hea ning soe tunne. Sa oled kedagi aidanud!
Lasteaialastel tulemas õues jõulupidu.
Sel puhul käisid 7, 7a,6a klassi õpilased abistamas. Oma väledate kätega lükati plats lumest puhtaks ja vooliti kenad lumememmed ning aidati katusealune puhastada. Lasteaia õuealal meenutasid õpilased abistamise kõrval oma lasteaia aegu, nii mõtetes kui ka lastega mängides. Meeled olid ülevad ja tuju hea!
Aitäh lasteaiale magusa suutäie eest ;)

# data[].attributes.headline
8.kl ja 5.kl ÕPILASED KOOS ABILISTEGA KOGUSID MÄNGUSAJU VÄHIHAIGETE LASTE "VAPRUSE KASTIKESE" HEAKS

# data[].attributes.subject
8.kl ja 5.kl ÕPILASED KOOS ABILISTEGA KOGUSID MÄNGUSAJU VÄHIHAIGETE LASTE "VAPRUSE KASTIKESE" HEAKS

# data[].attributes.body
"Eesti Vähihaigete Laste Vanemate Liit, kauplus Karupoeg Puhh ning projekti PSÜHHOLOOGIA 3000 raames tegutsev klubi ELUKOOL kutsuvad osa võtma heategevuslikust mänguasjade korjamise aktsioonist vähihaigete lastele heaks."

Selline oli üleskutse, mille sotsiaalmeediast leidsime ja mis meid koheselt ka kõnetas. Nii me siis kogusime mänguasju "VAPRUSE KASTIKESE" jaoks.  Eriti Armas oli asjaolu, et meie tegemistega liitusid ka paljud algklasside lapsed, kes olid kuulnud meie aktsioonist ning tahtsid ka oma panuse anda. SUUR TÄNU TEILE!
Mis on VAPRUSE KAST?
Kõik lapsele haiglas tehtavad raviprotseduurid, ka kõige lihtsamad, on tema jaoks äärmiselt stressirohked. Abi ja leevendust selles olukorras võib laps saada „Vapruse Kastikesest“ - mänguasju sisaldavast kastist, kust väike patsient saab ravi käigus ülesnäidatud tubliduse eest valida endale väikese meelepärase autasu.

# data[].attributes.headline
ÕPILASESINDUS KORRALDAS 5. detsembril JÕULUAJA ALGUSE TÄHISTAMISE KURTNAL

# data[].attributes.subject
ÕPILASESINDUS KORRALDAS 5. detsembril JÕULUAJA ALGUSE TÄHISTAMISE KURTNAL

# data[].attributes.body
"Kui süda on soe ja lööb nagu vaja, ei siis ole külmumist karta," ütles Pipi Pikksukk. Täname südamest kõiki sooja südamega toredaid inimesi, kes Kurtnal II advendi õhtul vaatamata krõbedatele külmakraadidele esinesid ja meid kuulama ning vaatama olid tulnud.

Illuka Kooli õpilasesinduse liikmete hinge puges suur ja soe tänu- ning jõulutunne.

Ilusat jõuluootust kõigile!

# data[].attributes.attachment_link.title
Illuka Kooli õpilasesinduse heategu 2021